Referat af

Bestyrelsesmøde nr. 4

Tirsdag den 11. oktober, 2016, kl. 17-19

hos Kirsten Jørgensen, Kuhlausgade 44, 2100 Kbh. Ø.

1. Velkomst
   1. Afbud: Villy Vilstrup
   2. Godkendelse af dagsorden. Dagsordenen blev godkendt.
2. Meddelelser

Følgende punkter blev nævnt til orientering.

* 1. Internationale missioner: EUSR Afghanistan; EUBAM Rafah; EUBAM Libya; EUPOL COPPS Palæstina.
  2. Brev fra Lars Madsen, EUPOL, Afghanistan vedr. indstilling til anerkendelse af FSB udsendte, herunder tildeling af medaljer.
  3. UM: Danmark skal lede EU's kamp mod korruption i Ukraine.
  4. NIRAS: CAC og Heat Refresher kursuser i 2017; Ansøgnings-og interviewseminar for krisestyringseksperter den 5.12. Ansøgnings deadline: 12.10.2016.
  5. NIRAS har fået ny adresse: SØTORVET 5, 4., 1371 Kbh. K, samme telefonnumre.
  6. Hanne Gams bisættelse: Forkvinden deltager i bisættelsen med buket, betalt af FSB-foreningen

1. Skandinavisk samarbejde   
   Norske FSB afholdt i samarbejde med NORDEM (Norwegian Resource Bank for Democracy and Human Rights) møde om 'Norwegian development cooperation to strengthen democracy and human rights. Experiences, possibilities and limitations' den 14.09.2016. Der var enighed om at rundsende datoer for deres møder, så bestyrelsesmedlemmer kan deltage på skift, hvis der er ønske om det.
2. Økonomi ved kassereren

Kassereren gav følgende statusoplysning:

Kassebeholdning: kr. 44.267,54

Forbrug: Østerbrohuset: kr. 800,00 plus kr. 380,00 for kaffe. Ingen restancer til restauranter

Vin (gaver til oplægsholdere): kr. 447,00

Medlemmer: 84

1. Forretningsorden for bestyrelsen

Det foreliggende udkast blev drøftet. Diskussionen fortsætter efter en tænkepause på næste møde. Et spørgsmål, der drøftes videre, er suppleanternes adgang til at stemme.

Endvidere vedtoges det at fastsætte en frist på maksimum 10 dage til at kommentere udkast til referat efter referatets rundsendelse til medlemmerne af bestyrelsen. Fristen fastsættes uafhængigt af forretningsordenen.

1. Hjemmesiden og FB - Strategi for forbindelse til medierne, FB og Hjemmesiden.

Forkvinden udtrykte ros for opdateringen af foreningens hjemmeside med tekst og billeder.

1. Debatmøder
   1. Krisestyring: Villy, Karin og Bente arbejder på sagen. Det blev understreget, at det ikke handler om enkeltlande som sådan men om EU's krisestyringsmissioner som instrument til at opkvalificere sikkerhedssektoren.   
        
      Debatmøder afholdes på mandage af hensyn til medlemmer fra Jylland. Det skal ikke være rekrutteringsmøder, da dette er UM/NIRAS’ ansvar, men debatmøder med en kritisk indfaldsvinkel.  
        
      Der er muligheder for debatmøder med Niels Thisted (Mission Security Officer) i uge 45 ang. Palæstina og Libyen og med Antropolog Lisbeth Rasch, der har skrevet speciale om EUCAP NESTOR.

Verdens kulturcenter er et muligt mødested, der også har et rigtig godt spisested.

USA blev også nævnt som muligt tema.

* 1. Syrien – Kirsten

Foreløbig udsat pga manglende fredsforhandlinger

* 1. Det arabiske forår og kvinders deltagelse - Kirsten

Et par debatmøder kan organiseres uden større forberedelser

Evaluering af Debatmøder

* 1. Møde om Rusland d. 3. oktober

Et vellykket, nyttigt og informativt møde med 2 noget forskellige oplægsholdere, 37 deltagere, heraf 6 betalende.

Claus erindrede om, at der er enighed om at der skal være to ansvarlige for hvert mødearrangement.

1. Årsmøde og Generalforsamling

Sted, dato og tid er aftalt til lørdag d. 25. februar 2017, kl. 10-18, Roskilde Rådhus, efterfølgende bekræftet af Kaj.

* + 1. Meningsmodig dansker

Spørgsmålet om opretholdelsen af prisen drøftes på næste møde.

* + 1. Årsmøde-taler

Der var enighed om at spørge Ole Wæver.

* + 1. Mødeleder til årsmøde

Drøftes på næste bestyrelsesmøde

* + 1. Mødeleder til generalforsamling

Drøftes på næste bestyrelsesmøde

* + 1. Vedtægtsændringer – forslag udsendt af Claus.

Forslaget indarbejdes i dagsordenen

1. Strategi og visioner og SWOT

Udsættes til når Villy er til stede.

1. Eventuelt
   1. Endnu ingen ændringer m.h.t. forsikringer. For at få dækning efter hjemkomst til udgifter til skade/sygdom opstået på mission er det nødvendigt at have skaffet sig en lægeerklæring eller politirapport.
   2. Der blev nævnt et tilfælde på en EU mission, hvor krav fra Service Provider om erstatning for en smadret smartphone til sidst blev frafaldet, efter at en LTO rejste kritik herom til SP under debriefing.
   3. Ny DIIS direktør er udnævnt, tidligere ansat i Forsvarsministeriet og NATO.
   4. Der blev orienteret om et møde i Verdenskulturcenteret ang. en britisk Irak-rapport.
   5. Medlemmerne af bestyrelsen bør orientere om fravær i forbindelse med mission, særligt forkvindens missioner, af hensyn til næstformandens eventuelle overtagelse.
2. Næste møde blev aftalt til den 22. november, 17-20 hos Karin.

/17. oktober 2016 - Victor